Document ID: 32006D0661

KOMMISSIONENS BESLUTNING
af 29. september 2006
om EF-tilskud i 2006 til nye EF-referencelaboratorier for kontrol af fødevarer og foder
(meddelt under nummer K(2006) 4277)
(Kun den danske, den engelske, den franske, den italienske, den nederlandske, den spanske, den svenske og den tyske udgave er autentiske)
(2006/661/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (1), særlig artikel 32, stk. 7, og
ud fra følgende betragtninger:
(1)
Der kan ydes et EF-tilskud til EF-referencelaboratorier for kontrol af fødevarer og foder i overensstemmelse med artikel 28 i Rådets beslutning 90/424/EØF af 26. juni 1990 om visse udgifter på veterinærområdet (2).
(2)
I henhold til Kommissionens forordning (EF) nr. 156/2004 af 29. januar 2004 om EF-tilskud til EF-referencelaboratorier i henhold til artikel 28 i beslutning 90/424/EØF (3) kan der udbetales EF-tilskud, hvis de godkendte arbejdsprogrammer gennemføres effektivt, og støttemodtagerne forelægger al den nødvendige dokumentation inden for en bestemt frist.
(3)
I juli 2005 udsendte Kommissionen en indkaldelse af forslag med henblik på udvælgelse og udpegelse af nye EF-referencelaboratorier for kontrol af fødevarer og foder. Behandlingen af ansøgningerne blev afsluttet i december 2005, og resultaterne meddelt de kompetente myndigheder i de berørte medlemsstater. På baggrund heraf udvalgte man en række ansøgere til at blive udpeget som nye EF-referencelaboratorier.
(4)
Ved Kommissionens forordning (EF) nr. 776/2006 af 23. maj 2006 om ændring af bilag VII til Europa-Parlamentets og Rådets forordning (EF) nr. 882/2004 for så vidt angår EF-referencelaboratorier (4) blev der udpeget nye EF-referencelaboratorier med følgende ansvarsområder: Listeria monocytogenes, koagulase-positive stafylokokker, Escherichia coli, herunder verotoksinproducerende E. coli (VTEC), campylobacter, parasitter (særlig Trichinella, Echinococcus og Anisakis), antibiotikaresistens, animalske proteiner i foderstoffer, pesticidrester (animalske fødevarer og varer med et højt fedtindhold, korn og foderstoffer, frugt og grøntsager, herunder varer med et højt vand- og syreindhold, og metoder til påvisning af en enkelt restkoncentration for alle førnævnte matricer) samt dioxiner og PCB'er i foderstoffer og fødevarer.
(5)
Kommissionen har foretaget en vurdering af de arbejdsprogrammer og dertil hørende budgetter, som de nye EF-referencelaboratorier har forelagt for 2006.
(6)
I overensstemmelse hermed bør der ydes EF-tilskud til de EF-referencelaboratorier, der er blevet udpeget til at udføre de funktioner og opgaver, der er beskrevet i forordning (EF) nr. 882/2004. EF-tilskuddet bør være på 100 % af de støtteberettigede udgifter som defineret i forordning (EF) nr. 156/2004.
(7)
Der bør ud over dette EF-tilskud også ydes støtte til gennemførelsen af workshopper om emner, der falder ind under EF-referencelaboratoriernes ansvarsområder.
(8)
Tilskud til workshopper, der gennemføres af EF-referencelaboratorier, bør ydes i overensstemmelse med reglerne vedrørende støtteberettigelse i forordning (EF) nr. 156/2004 og begrænses til 30 deltagere.
(9)
I henhold til artikel 3, stk. 2, litra a), i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (5) finansieres veterinær- og plantesundhedsforanstaltninger af Den Europæiske Udviklings- og Garantifond for Landbruget, Garantisektionen.
(10)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
1. Der ydes EF-tilskud til Frankrig med henblik på de i artikel 32 i forordning (EF) nr. 882/2004 omhandlede funktioner og opgaver, som skal varetages af Laboratoire d'études et de recherches sur la qualité des aliments et sur les procédés agroalimentaires (LERQAP), Maisons-Alfort, Frankrig, vedrørende analyse og undersøgelse af Listeria monocytogenes.
I perioden 1. juli 2006 til 31. december 2006 andrager EF-tilskuddet højst 98 000 EUR.
2. Ud over det i stk. 1 nævnte maksimumsbeløb yder Fællesskabet tilskud til Frankrig til det i stk. 1 nævnte laboratoriums afholdelse af en workshop. Dette tilskud andrager højst 30 000 EUR.
Artikel 2
1. Der ydes EF-tilskud til Frankrig med henblik på de i artikel 32 i forordning (EF) nr. 882/2004 omhandlede funktioner og opgaver, som skal varetages af Laboratoire d'études et de recherches sur la qualité des aliments et sur les procédés agroalimentaires (LERQAP), Maisons-Alfort, Frankrig, vedrørende analyse og undersøgelse af koagulase-positive stafylokokker, herunder Staphylococcus aureus.
I perioden 1. juli 2006 til 31. december 2006 andrager EF-tilskuddet højst 66 000 EUR.
2. Ud over det i stk. 1 nævnte maksimumsbeløb yder Fællesskabet tilskud til Frankrig til det i stk. 1 nævnte laboratoriums afholdelse af en workshop. Dette tilskud andrager højst 30 000 EUR.
Artikel 3
1. Der ydes EF-tilskud til Italien med henblik på de i artikel 32 i forordning (EF) nr. 882/2004 omhandlede funktioner og opgaver, som skal varetages af Istituto Superiore di Sanità (ISS), Rom, Italien, vedrørende analyse og undersøgelse af Escherichia coli, herunder verotoksinproducerende E. coli (VTEC).
I perioden 1. juli 2006 til 31. december 2006 andrager EF-tilskuddet højst 68 000 EUR.
2. Ud over det i stk. 1 nævnte maksimumsbeløb yder Fællesskabet tilskud til Italien til det i stk. 1 nævnte laboratoriums afholdelse af en workshop. Dette tilskud andrager højst 30 000 EUR.
Artikel 4
1. Der ydes EF-tilskud til Sverige med henblik på de i artikel 32 i forordning (EF) nr. 882/2004 omhandlede funktioner og opgaver, som skal varetages af Statens Veterinärmedicinska Anstalt (SVA), Uppsala, Sverige, vedrørende overvågning af campylobacter.
I perioden 1. juli 2006 til 31. december 2006 andrager EF-tilskuddet højst 118 000 EUR.
2. Ud over det i stk. 1 nævnte maksimumsbeløb yder Fællesskabet tilskud til Sverige til det i stk. 1 nævnte laboratoriums afholdelse af workshopper. Dette tilskud andrager højst 30 000 EUR.
Artikel 5
1. Der ydes EF-tilskud til Italien med henblik på de i artikel 32 i forordning (EF) nr. 882/2004 omhandlede funktioner og opgaver, som skal varetages af Istituto Superiore di Sanità (ISS), Rom, Italien, vedrørende analyse og undersøgelse af parasitter (særlig Trichinella, Echinococcus og Anisakis).
I perioden 1. juli 2006 til 31. december 2006 andrager EF-tilskuddet højst 117 000 EUR.
2. Ud over det i stk. 1 nævnte maksimumsbeløb yder Fællesskabet tilskud til Italien til det i stk. 1 nævnte laboratoriums afholdelse af workshopper. Dette tilskud andrager højst 30 000 EUR.
Artikel 6
Der ydes EF-tilskud til Danmark med henblik på de i artikel 32 i forordning (EF) nr. 882/2004 omhandlede funktioner og opgaver, som skal varetages af Danmarks Fødevareforskning (DFVF), København, Danmark, vedrørende overvågning af antibiotikaresistens.
I perioden 1. juli 2006 til 31. december 2006 andrager EF-tilskuddet højst 128 000 EUR.
Artikel 7
Der ydes EF-tilskud til Belgien med henblik på de i artikel 32 i forordning (EF) nr. 882/2004 omhandlede funktioner og opgaver, som skal varetages af Centre Wallon de Recherches agronomiques (CRA-W), Gembloux, Belgien, for så vidt angår analyse og undersøgelse af animalske proteiner i foderstoffer.
I perioden 1. juli 2006 til 31. december 2006 andrager EF-tilskuddet højst 263 000 EUR.
Artikel 8
1. Der ydes EF-tilskud til Tyskland med henblik på de i artikel 32 i forordning (EF) nr. 882/2004 omhandlede funktioner og opgaver, som skal varetages af Chemisches und Veterinäruntersuchungsamt (CVUA), Freiburg, Tyskland, vedrørende analyse og undersøgelse af pesticidrester i animalske fødevarer og varer med et højt fedtindhold.
I perioden 1. juli 2006 til 31. december 2006 andrager EF-tilskuddet højst 150 000 EUR.
2. Ud over det i stk. 1 nævnte maksimumsbeløb yder Fællesskabet tilskud til Tyskland til det i stk. 1 nævnte laboratoriums afholdelse af workshopper. Dette tilskud andrager højst 30 000 EUR.
Artikel 9
1. Der ydes EF-tilskud til Danmark med henblik på de i artikel 32 i forordning (EF) nr. 882/2004 omhandlede funktioner og opgaver, som skal varetages af Danmarks Fødevareforskning (DFVF), København, Danmark, vedrørende analyse og undersøgelse af pesticidrester i korn og foderstoffer.
I perioden 1. juli 2006 til 31. december 2006 andrager EF-tilskuddet højst 150 000 EUR.
2. Ud over det i stk. 1 nævnte maksimumsbeløb yder Fællesskabet tilskud til Danmark til det i stk. 1 nævnte laboratoriums afholdelse af workshopper. Dette tilskud andrager højst 30 000 EUR.
Artikel 10
1. Der ydes EF-tilskud til Spanien med henblik på de i artikel 32 i forordning (EF) nr. 882/2004 omhandlede funktioner og opgaver, som skal varetages af Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG), Spanien, vedrørende analyse og undersøgelse af pesticidrester i frugt og grøntsager, herunder varer med et højt vand- og syreindhold.
I perioden 1. juli 2006 til 31. december 2006 andrager EF-tilskuddet højst 400 000 EUR.
2. Ud over det i stk. 1 nævnte maksimumsbeløb yder Fællesskabet tilskud til Spanien til det i stk. 1 nævnte laboratoriums afholdelse af workshopper. Dette tilskud andrager højst 30 000 EUR.
Artikel 11
1. Der ydes EF-tilskud til Tyskland med henblik på de i artikel 32 i forordning (EF) nr. 882/2004 omhandlede funktioner og opgaver, som skal varetages af Chemisches und Veterinäruntersuchungsamt (CVUA), Stuttgart, Tyskland, vedrørende analyse og undersøgelse af restkoncentrationer af pesticidrester efter metoder til påvisning af en enkelt restkoncentration.
I perioden 1. juli 2006 til 31. december 2006 andrager EF-tilskuddet højst 300 000 EUR.
2. Ud over det i stk. 1 nævnte maksimumsbeløb yder Fællesskabet tilskud til Tyskland til det i stk. 1 nævnte laboratoriums afholdelse af workshopper. Dette tilskud andrager højst 30 000 EUR.
Artikel 12
1. Der ydes EF-tilskud til Tyskland med henblik på de i artikel 32 i forordning (EF) nr. 882/2004 omhandlede funktioner og opgaver, som skal varetages af Chemisches und Veterinäruntersuchungsamt (CVUA), Freiburg, Tyskland, vedrørende analyse og undersøgelse af dioxiner og PCB'er i foderstoffer og fødevarer.
I perioden 1. juli 2006 til 31. december 2006 andrager EF-tilskuddet højst 400 000 EUR.
2. Ud over det i stk. 1 nævnte maksimumsbeløb yder Fællesskabet tilskud til Tyskland til det i stk. 1 nævnte laboratoriums afholdelse af workshopper. Dette tilskud andrager højst 30 000 EUR.
Artikel 13
EF-tilskuddet, jf. artikel 1-12, er på 100 % af de støtteberettigede udgifter som defineret i forordning (EF) 156/2004.
Artikel 14
Denne beslutning er rettet til Kongeriget Belgien, Kongeriget Danmark, Forbundsrepublikken Tyskland, Kongeriget Spanien, Den Franske Republik, Den Italienske Republik og Kongeriget Sverige.
Udfærdiget i Bruxelles, den 29. september 2006.

Labels: 17
20
0
7
6
15